Tartu Kergejõustikuveteranide klubi Kevek

 Juhatuse koosoleku protokoll

Koosolek viidi läbi 28.01.2025 Teguri 37 , kell 14 :00-17:00

Koosoleku viis läbi juhatuse esimees Andrus Mutli, koosolekul osalesid:

Margus Kirt

Heikki Ots

Aivar Pere

Protokollis Klaarika Eksi

Koosoleku päevakava:

1.Klubisiseste suhete arutamine

2.Üldkoosoleku korraldamine veebruari esimeses pooles ja ülesannte jagamine

3.Eesti MV korraldamine ja ülesannete jagamine

4.Klubi parima nais- ja meessportlase väljaselgitamine

5.Tartu Kevek Open 2025 kokkuvõtted

6.Tartu Kevek rahaline ülevaade

7. KEVEK ja Tartu KALEV Staadionijooksu sarja korraldamine ja ülesannete jagamine

1.Klubi juhatuse liikmetega sai arutatud, et edaspidi tuleks ettepanekud, häirivad faktid ja kriitika saata otse ja kirjalikult juhatusele, mitte jagada seda sotsiaalmeedia grupis. Ei tohi kahjustada klubi mainet. Konstruktiivne kriitika juhatusele on alati teretulnud, selle abil saame oma ülesandeid paremini planeerida.

2.Üldkoosolek toimub 14.02 Vilde ja Vine verandasaalis kell 19.00

Andrus saadab hiljemalt 03.02 info laiali.

Üldkoosolekul toimub majandusaruande ettekandmine ja kinnitamine ,mille viib läbi Aivar Pere

Juhatuse liikmed otsustasid, et uusi liikmeid juhatusse hetkel ette ei plaani, otsustati pikendada volituste kehtivust.

Rekordi püstitajatele jagatakse meened , tunnustatakse toetajaid ja abilisi.

Keveki klubi 35. juubeli puhul otsustati välja anda 3 auliikme märki ( Helgi Sagor, Mare Külv ja Ilmar Tagel).

Ülo Randarule kinkida meene: Rahvusvaheliste spordisuhete edendaja 2024.

Peame meeles meenetega aasta juubilare (50, 60,70,75, 80, 85 eluaastat).

 Andrus tegeleb koosoleku organiseerimisega , tellib meened ja otsib koosolekule esineja.

Klaarika Eksi loeb kokku hääled ja koostab koosoleku protokolli.

Juhatus teeb koosolekul ettepaneku tõsta aastal 2026 liikmemaksu, senise 30 euro pealt 50 euro peale, kuna klubi katab igakuiselt keskmiselt 300-400 euro piires keveki liikmete sportimise kuludest. Vanuses 70-79 endine aastamaks 10 eurot, tõsta 20 eurole ja 80 + endiselt tasuta.

3. Talvised Eesti Meistrivõistlused toimuvad TÜ hallis 08.03.2025

Andrus tegeleb võistluste korraldamisega ja otsib kohtunikud, abilised. Andrus võtab hinnapakkumised kuulidele 2-7 kg. Kuulitõuke peakohtunik on Heikki Ots.

Margus organiseerib lõikelilled autasustamise postamentidele ja hiljem kingime need naistepäeva puhul naistele.

Reeta on peakorraldaja abi ja tegeleb instrueerimise ja jooksvate ülesannetega.

Aivar ja Andrus koostavad koos stardinimekirjad. Tõkkejooksude tõkete ülespanemisel teha põhjalik eeltöö eelneval päeval ja märkida teibiga maha õiged jooksude tõkete asukohad ja kõrgused.

Andrus uurib kas Martti Soosaar saab tulla teadvustama.

Klaarika osaleb auhinnatseremoonial medalite üleandmisel rahvuslikes riietes ja kaasab tütre abistama. Medalid organiseerib EKVA.

Andrus tellib Anti Veermaa kujunduse järgi diplomid ja Marina Mutli kirjutab jooksvalt diplomitele tulemused ja nimed.

4.Koosolekul selgitasime välja parim nais- ja meessportlase 2024

Nendeks osutusid Klaarika Eksi ja Juhan Tennasilm

5.Tartu Kevek Open 2026 tähelepanekud järgmiseks aastaks: Rohke osalejate arvu tõttu peaks olema üks starter lisaks. Tuleb tellida uued erikujundusega rinnanumbrid, mis jäävad osalejatele meeneks.

Auhinnakotikeses võiks olla väiksemad ja koheselt tarbitavad tooted, et ka väliskülalised saaksid need kaasa võtta (batoonid, puuviljad ja väike jook, mahl vm). Tartu LV-selt küsida Tartu temaatikaga suveniire ja brošüüre.

Heitealadel kindlasti kõigile ühepalju katseid , see juhendisse kirja panna , et ei tekiks vaidlusmomente.

Iga ala võitjatega võiks teha intervjuu. Kommentaatoritele koostada eelnevalt VIP sportlaste kohta nimekiri, koos Maailma- ja Euroopa edetabelite tulemustega.

 Registreerimisel on sportlasel kohustuslik märkida eeldatav aeg/tulemus, see võimaldaks koostada konkurentsitihedamad stardilehed.

Osalejate maksimaalne registreerimise arv 300 ja heitjaid nende hulgast maksimaalselt 52, sest vastasel juhul ei ole võimalk võistlust ühe päevasena läbi viia.

Heiteväljakul tulemuste tabloo asetada paremasse kohta et kaamera saaks tulemusi paremini filmida.

Enne jooksude starte võiks operaator võistlejate tutvustamise ajal neid ükshaaval kaadrisse võtta.

Tõkkejooksu tõkete asukohad tuleb eelmisel õhtul jooksude järgi täpselt maha märkida.

Ringijooksudes oleks hea kasutada nelja joonekohtuniku.

Aivar Pere esitab sügisel 2025 Tartu linnale taotluse Tartu Kevek Open 2026 võistluste korraldamise toetamiseks.

Kevek Open 2026 organiseerimise nõukogusse kaasatakse ka EMA president Valentina Fedjuschina.

6. Klubi Kevek rahaline seis peale Tartu Kevek Open 2025 korraldamist ja arvete tasumist 8500 eurot. Võistluste korralduskulud olid pisut üle 16 tuhande euro.

7. KEVEK ja Tartu KALEV Staadionijooksu sarja kuupäevad on Andrusel Tamme staadionil broneeritud, alade valiku koostab Andrus Ille Kuke kaasabil, kooskõlastab/muudab enne avalikustamist klubi juhatusega. Tartu Kalev soovib staadionijooksu sarja kuupäevadega arvestades viia läbi ka heitjate sarivõistlus. Vastavad arutelud on veel pooleli aga Andrus teavitab juhatust edastistest arengutest. Andrus taotleb Tartumaa Spordiliidult ja Kultuurkapitalilt Staadionijooksu sarja läbiviimiseks toetust ja lisab jooksusarja EKJL kalendrisse.